burgasdotpro/wikipedia huggingface dataset:
Kumkvat

Kumkvat alebo kumkvát (lat. "Fortunella") je rod rastlín z čeľade rutovité, ako aj názov ich plodu. Novšie sa zaraďuje ako súčasť rodu citrónovník ("Citrus").
Plod kumkvátu je citrusové ovocie pripomínajúce miniatúrne pomaranče. Tento trpasličí pomaranč patrí medzi najmenšie citrusové plody a je len 2 - 4 cm dlhý. Plody, dužina a šupa sú oranžové a jedlé. Pochádza z Východnej Ázie a Južnej Číny, kde je známy už od 12. storočia. Pestuje sa na stálezelenom kríku alebo na malom, trojmetrovom strome. Nemá chuť pomaranča, grepu ani citróna, je to zvláštna kombinácia týchto vôní a chutí zároveň. Z kumkvátu vyrábaju marmeládu a typický sladkotrpký likér.
Miloš Zeman

Ing. Miloš Zeman (* 28. september 1944, Kolín) je bývalý český prezident, predseda vlády, ekonóm a významný porevolučný politik. V roku 1998 sa stal v poradí tretím českým premiérom. V roku 2003 neúspešne kandidoval na post prezidenta Českej republiky. 26. januára 2013 bol zvolený v poradí za tretieho českého prezidenta. Stal sa zároveň historicky prvým prezidentom zvoleným priamou voľbou.
21. marca 2007 oznámil svoj odchod z ČSSD, z dôvodu konfliktov s Jiřím Paroubkom. Odvtedy žil na Vysočine v obci Nové Veselí a nezúčastňoval sa politického života.
Prezident Českej republiky.
Miloš Zeman bol v januári 2013 zvolený za prezidenta Českej republiky. Boli to prvé prezidentské voľby kde hlavu štátu volili občania priamou voľbou. V prvom kole Zeman získal prvé miesto. Hlas mu odovzdalo 24,2 % voličov, voči druhému Schwarzenbergovi získal len o 0,81 % viac. Obaja kandidáti postúpili do druhého kola. V druhom kole, konanom 25. a 24. januára 2013 získal 54,80 % hlasov, Karel Schwarzenberg 45,19 %. Miloš Zeman sa tak stal novým prezidentom Česka. Vládu premiéra Petra Nečasa kritizoval ešte večer po vyhlásení výsledkov a vyzval na predčasné voľby.
Prezidentská inaugurácia bola naplánovaná na 8. marca 2013 počas spoločného zasadania Senátu a Poslaneckej snemovne. Nový prezident svoj sľub zložil vo Vladislavskej sále.
Svoj prezidentský post sa rozhodol obhajovať v nasledujúcich prezidentských voľbách 2018, v ktorých sa spolu s Jiřím Drahošom dostal do druhého kola. V druhom kole volieb za účasti 66,60% získal 51,36% hlasov a porazil tak Jiřího Drahoša.
Podľa senátneho bezpečnostného výboru Zeman nie je schopný vykonávať úrad prezidenta. Zeman dlhodobo trpí cukrovkou a neuropatiou dolných končatín, pre ktorú musel tento rok (2021) začať používať aj invalidný vozík. Dlhodobo sa šíria špekulácie o jeho zdravotnom stave.
Od 14.9.2021 do 22.9.2021 bol hospitalizovaný v Ústrednej vojenskej nemocnici (ÚVN) v Prahe. Podľa oficálnych vyjadrení z dôvodu ""dehydratácie a mierného vyčerpania".". Dňa 10.10.2021 okolo 12:30 bol opätovne hospitalizovaný v ÚVN na JIS, krátko po stretnutí s českým premériom Andrejom Babišom. Jeho ošetrujúci lekár Miroslav Zavoral na tlačovej konferencii konanej o 14:00 vyhlásil ""Prezident Zeman byl hospitalizován na mé doporučení, důvodem jsou komplikace, které provázejí jeho chronické onemocnění, pro které je u nás léčen. Nemám souhlas sdělit jeho diagnózu"." Miloš Zeman ukončil prezidentský úrad 8.3.2023. Po dvoch funkčných obdobiach už nemohol kandidovať. Nový prezident na Pražskom hrade Peter Pavel sa ujal svojej funkcie 9.3.2023 zložením prezidentského sľubu.
Maurice Garin

Maurice Garin (* 3. marec 1871, Arvier – † 19. február 1957, Lens) bol francúzsky cyklista pôvodom z Talianska. V roku 1903 sa stal prvým víťazom Tour de France. Predtým triumfoval v pretekoch Paríž-Roubaix (1897 a 1899) a Bordeaux-Paríž v roku 1902.
Biografia.
Narodil sa v Údolí Aosty v severnom Taliansku a od decembra 1903 žil vo Francúzsku. Bol vyučený kominár, preto dostal prezývku „malý kominár“ alebo „malý taliansky kominár“. Po víťazstve na Tour de France 1903 bola prvá prezývka spomenutá v tlači. Kvôli jeho rozmerom, 1,62 m a 60 kg, bol prezývaný tiež ako „malý námorník“ alebo „biely buldog“.
Následne sa stal cyklistickým pretekárom a zvíťazil na historicky prvej Tour de France v roku 1903 vo veku 32 rokov. Po jeho deklasovaní na Tour de France 1904, bol na dva roky suspendovaný a skončil zo súťažou po viac než dvadsiatich víťazstvách v jednom desaťročí.
Neskôr sa usadil v Lens, na ulici Route de Lille, kde mal autoopravovňu až do jeho smrti 19. februára 1957. Mesto Lens mu vzdalo poctu tým, že pomenovalo jeho cyklistickú pretekársku dráhu práve po ňom. 
Po druhej svetovej vojne vytvoril tím „Garin“. Niesol červenú a bielu farbu: presne pod takými zvíťazil Holanďan Piet Van Est na Bordeaux-Paríž v rokoch 1950 a 1952. 
Maurice mal dvoch bratov, tiež profesionálnych cyklistov
Murska Sobota

Murska Sobota (nem. "Olsnitz", maď. "Muraszombat," prek. "Mürska Sobouta") je mesto na rieke Mura v rovnomennom okrese na východe Slovinska. 
Nachádza sa neďaleko hraníc s Maďarskom. Má približne 22 000 obyvateľov. Cez mesto prechádza diaľnica z Mariboru do Lendavy.
Munícia

Munícia sú všetky bojové prostriedky, ktoré využívajú vlastnosti výbušnín a pyrotechnických zmesí, predovšetkým ich energiu, a to buď priamo na vyvolanie žiadúceho účinku (predovšetkým na ničenie) alebo nepriamo – pre dopravu prostriedku na cieľ.
Rozdelenie munície.
Podľa druhu vojsk.
Toto rozdelenie munície je len orientačné a "teoretické", je normálne, že jeden konkrétny typ munície môže byť v tomto rozdelení zaradený súčasne do niekoľkých skupín. V praxi je potom rozhodujúce, ktorý druh vojska daný typ munície používa.
Podľa určenia.
Munícia základného určenia.
Slúži priamo na plnenie bojovej úlohy – ničenie síl a prostriedkov nepriateľa
Munícia pomocného určenia.
Napomáha pri plnení bojovej úlohy
Munícia špeciálneho určenia.
Nemá bojové použitie
Podľa spôsobu dopravy na cieľ.
Rozlišujeme, akým spôsobom sa munícia dostáva na dráhu k cieľu
Moréna

Moréna je skalná suť, balvany a bloky, tvoriace val nesený ľadovcom. Materiál tvoriaci morénu je gravitačne nevytriedený, čo znamená že sa skladá z veľkých balvanov ako aj mikroskopického ílu. Sediment, ktorý sa tvorí po jej ústupe, sa nazýva til, v prípade že je spevnený hovoríme o tilite.
Rozdelenie.
Morény sa podľa svojej polohy vzhľadom k ľadovcu delia takto:
Čelná moréna.
Vzniká v predpolí (alebo na konci) ľadovca, ktorý pred sebou tlačí horninový materiál. Materiál sa hromadí v dôsledku tlaku ľadovca, ktorý denuduje podložie, z ktorého získava materiál. Čelná moréna je spravidla najväčšia a najlepšie zachovaná, keď sa po roztopení ľadovca zachováva ako hrádza cez ľadovcové údolie. Takto prehradená oblasť sa môže neskôr zaplniť vodou a vzniká tak zvláštny typ plesa (hradené ľadovcové jazero). 
Bočná moréna.
Vzniká na okrajoch postupujúceho ľadovca v dôsledku rozrušovania okolitých hornín ľadovcového údolia (trógu). Tento materiál je čiastočne prenášaný a ukladaný po bokoch.
Pravá stredová moréna.
Vzniká tečením ľadovca okolo skalného ostrova - nunataku.
Nepravá stredová moréna.
Vzniká pri zlievaní dvoch ľadovcov spojením bočných morén. Dva ľadovce sa stretajú a vzniká z nich jedno teleso, najčastejšie na koncoch údolí.
Spodná (bazálna) moréna.
Nachádza sa v spodnej časti, kde sú horniny v podloží ľadovca odlamované, tvorí ju nevytriedený materiál rôzneho zrnitostného zloženia. Často sa tu nachádzajú obrúsené a oškriabané kamene, nazývané suvky.
Ústupová moréna.
Vzniká pri etapovitom ústupe ľadovca a nachádza sa na miestach, kde sa zastavil ľadovec.
Čeklís

Čeklís môže byť:
Mažiar

Mažiar je ťažká delostrelecká zbraň s krátkou a masívnou drážkovanou alebo hladkou hlavňou, ktorá strieľa (takmer) výhradne hornou skupinou uhlov. Používal sa ako obliehacie alebo pevnostné delo pri dobýjaní a obrane pevností. Dĺžka hlavne je spravidla menej než 15 kalibrov.
Staré obliehacie mažiare mali krátku a veľmi masívnu hlaveň so zúženou komorou. Nabíjali sa ústím hlavne a vystreľovali výbušné strely plnené strelným prachom.
Modernejšie mažiare sa používali počas I. svetovej vojny, predovšetkým na západnom fronte, pri dobýjaní belgických a francúzskych pevností a opevnení, ale i na talianskom fronte.
Mažiare majú krátku hlaveň, ktorej dĺžka spravidla neprevyšuje 15 kalibrov a často je menej ako 10 kalibrov. Pri boji proti pevnostiam spoliehajú na to, že strela vystúpi do výšky a odtiaľ bude padať takmer kolmo voľným pádom, pričom získa dostatočnú rýchlosť a energiu na prerazenie betónových a železobetónových stropov pevnostných objektov. Z toho dôvodu sú tiež strely (granáty) pre mažiare veľmi ťažké – ťažšie ako súdobé letecké bomby.
Napríklad mažiar Škoda vzor 1911 kalibru strieľal strely (granáty) s hmotnosťou na vzdialenosť a strely s hmotnosťou na vzdialenosť . Rýchlosť streľby bola okolo 10 rán za hodinu.
Jednou z posledných armád, ktoré používala mažiare, bola nemecká armáda počas II. svetovej vojny. Zaviedla ťahaný 211mm (21cm/L29) mažiar 18, s dostrelom 16725 metrov a dĺžkou hlavne 29 kalibrov (na mažiar veľmi dlhá hlaveň). 
Samohybný mažiar Karl (Gerät 040) mal kaliber /L8,45 (neskôr prestavaný na kaliber /L13 – Gerät 041) a mal byť použitý počas západného ťaženia proti pevnostiam Maginotovej línie, neskôr boli nasadené proti Brestskej pevnosti a pri bojoch o Sevastopoľ a nakoniec počas Varšavského povstania. Používal dva typy protibetónových granátov – o hmotnosti 1,7 tony, s náplňou trhaviny a s dostrelom 4,2 –  a s hmotnosťou 2,18 tony, náplňou trhaviny a dostrelom 2,8 – , a trhavý granát s hmotnosťou a náplňou trhaviny a dostrelom 4,2 – . Pracovná náplň bola premenlivá 32 –  strelného prachu a počiatočná rýchlosť striel bola 190 – 290 ms−1. Protibetónové granáty prebíjali hrubý železobetón alebo hrubý oceľový pancier. Gerät 041 kalibru mal dlhšiu hlaveň a vystreľoval ľahšie granáty na vzdialenosť až . Bolo vyrobených šesť vozidiel so zbraňou kalibru a jedno so zbraňou , každé vážilo viac ako 120 ton. Jedno (jediné?) zachované vozidlo sa nachádza v ruskom tankovom múzeu Kubinka pri Moskve.
Po druhej svetovej vojne sa mažiare prestali používať.
Kanton

Kanton môže byť:
Kantón

Kantón (zastarano: "kanton") môže byť:
Jungholz

Jungholz je rakúska kvázi-enkláva na nemeckom území. Je administratívnou súčasťou spolkovej krajiny Tirolsko a okresu Reutte.
Poloha.
Exklávu trojuholníkového tvaru tvorí územie tirolskej obce Jungholz, ktoré je situované južne od bavorského mesta Kempten v Nemecku. Obec leží v kotline na podhorí Allgäuerských a Bavorských Álp a patria k nej aj malé osady Giessenschwand, Langenschwand a Höfen. S územím Rakúska je spojená jediným geometrickým bodom, vrcholom Sorgschrofenu (1 631 m n. m.). Jediná spojnica obce s materským územím vedie cez teritórium Nemecka, odbočením z cesty č. 310 Oy-Oberjoch. Podobne, ako ďalšie podobné územia, aj Jungholz používa rovnako rakúske PSČ (A-6691) ako aj nemecké PSČ (D-87491). 
Dejiny.
Prvá zmienka o tomto území sa datuje z 24. júna 1342, kedy bola uzatvorená kúpna zmluva medzi Herrmannom Hässelinom z Wertachu a Heinzom Lochpühlerom. Majiteľom Jungholzu sa stal Lochpühler, pôvodom z neďalekej Tannheimskej doliny, ktorú vojvoda Siegfried pripojil k územiu Tirolska. K viacerým hraničným sporom medzi Bavorskom a Tirolskom došlo v 15. a 18. storočí, avšak územie vždy zostalo súčasťou Tirolska. Hranice definitívne vytýčili až medzištátne zmluvy medzi Bavorským kráľovstvom a Rakúskom z rokov 1844 a 1850. 3. mája 1868 vstúpila do platnosti zmluva, ktorá pričlenila Jungholz k bavorskej colnej správe. Až do roku 1995, kedy sa Rakúsko pripojilo k Európskej únii, bol Jungholz súčasťou colného územia Nemecka. V súčasnosti je známym strediskom zimných športov (prvý lyžiarsky vlek vybudovali v roku 1948).
Fyzickogeografická oblasť

Fyzickogeografická oblasť môže byť:
Rapti

Rapti môže byť:
Ralph Abercromby

Sir Ralph Abercromby (* 7. október 1734, Menstrie pri Tullibody, Clackmannanshire, Škótsko – † 28. marec 1801, Alexandria, Egypt) bol britský generálmajor, ktorý sa preslávil v počiatočnej fáze Napoleonskych vojen.
Životopis.
V roku 1756 bol účastníkom tzv. sedemročnej vojny. Politickým zmýšľaním bol liberál, ako člen parlamentu sympatizoval s americkým bojom za nezávislosť. V roku 1973 bojoval vo Flámsku pod velením vojvodu z Yorku, v roku 1799 v Nizozemsku. Medzitým bol vojenským veliteľom britských oddielov v západnej Indii a Írsku 1797 – 1798. 
&lt;br&gt;V roku 1801 sa úspešne vylodil s britským expedičným zborom v Egypte s úlohou vytlačiť Napoleona z tejto krajiny. V bitke pri Alexandrii (21. marec 1801) porazil za cenu ťažkých strát tu dislokované francúzske sily. Počas bitky utrpel zranenie, na ktorého následky o sedem dní neskôr na palube svojej vlajkovej lode zomrel.
Arthur Wellesley, 1. vojvoda z Wellingtonu

Arthur Wellesley, prvý vojvoda z Wellingtonu (* 1. máj 1769, Dublin, Írsko – † 14. september 1852, Walmer, Spojené kráľovstvo) bol britský šľachtic a štátnik, jeden z najväčších vojvodcov 19. storočia. 
Vrchol svojej vojenskej kariéry dosiahol za Napoleonskych vojen, 18. júna 1815 porazil Napoleona v bitke pri Waterloo.
John Churchill, vojvoda z Marlborough

John Churchill, vojvoda z Marlborough (* 26. máj 1650, Musbury, Spojené kráľovstvo – † 16. jún 1722, Windsor) bol anglický šľachtic a vojvodca, ktorý sa preslávil za vojen o španielske dedičstvo. Bol aj tretím guvernérom Spoločnosti Hudsonovho zálivu (1685 – 1692). Na konci vojen o španielske dedičstvo upadol do nemilosti a bol odstavený z politického života.
Vo vojnách o španielske dedičstvo viedol anglické a nizozemské vojská na kontinente. Dosiahol niekoľko brilantných úspechov jednak sám (bitka pri Ramillies), jednak spoločne so svojim priateľom a veliteľom habsburských jednotiek, Eugenom Savojským (druhá Bitka pri Höchstädte, bitka pri Oudenaarde). Považuje sa za jedného z najlepších vojvodcov svojej doby, britský historik sir Edward Creasy o ňom trochu nekriticky napísal, že "nikdy nevybojoval bitku, ktorú by nevyhral, a nikdy neobľahol miesto, ktoré by nedobyl". Jedným z jeho potomkov bol Winston Churchill, ktorý svojho prapredka veľmi obdivoval a spísal jeho oslavný životopis ("Marlborough: His Life and Times").
San Salvador (Salvádor)

San Salvador (španielsky a slovenský názov, zriedkavo po slovensky aj San Salvádor alebo len Salvádor) je hlavné a najväčšie mesto Salvádoru. Žije tu približne 2,2 milióna obyvateľov a počtom obyvateľov je tretím najväčším mestom v Strednej Amerike, väčšie sú Guatemala a Managua. Sústreďuje sa tu približne polovica HDP celého štátu.
La Paz (Bolívia)

La Paz (ajmarsky: "Chuqiyapu") je administratívne centrum Bolívie a rovnomenného departmentu. Je sídlom vlády, hoci oficiálnym hlavným mestom Bolívie je Sucre. V roku 2012 malo približne 765 000 obyvateľov.
La Paz leží v údolí rieky Choqueyapu, pod náhornou plošinou, na ktorej sa nachádza medzinárodné letisko pri meste El Alto.
Mesto s názvom "Nuestra Señora de La Paz" (Naša Pani Mieru) založil na mieste pôvodnej indiánskej osady Chuguiago v roku 1548 Alonso de Mendoza. Názov mal pripomínať mier po vzbure Gonzala Pizarra a ďalších conquistadorov proti Blascovi Núñez Velovi, prvému miestokráľovi Peru. Názov mesta sa na "La Paz de Ayacucho" (Ayacuchský mier) zmenil v roku 1825, po rozhodujúcom víťazstve republikánov nad španielskou armádou pri Ayacuche.
Sídlom vlády sa La Paz stal v roku 1899, hoci oficiálnym hlavným mestom Bolívie zostávalo Sucre. La Paz je najvyššie položené administratívne hlavné mesto.
Colón

Colón môže byť:
Concordia (mesto, Entre Ríos)

Concordia je mesto na severovýchode Argentíny v provincii Entre Ríos. Leží na ľavom brehu rieky Uruguaj oproti uruguajskému mestu Salto. Je vzdialené približne 430 kilometrov od hlavného mesta Argentíny Buenos Aires. Pri sčítaní ľudu v roku 2010 malo mesto 149 450 obyvateľov. Mesto bolo založené v roku 1831.
Western &amp; Southern Financial Group Women’s Open 2007

Western &amp; Southern Financial Group Women’s Open 2007 bol tenisový turnaj okruhu WTA, ktorý sa konal v americkom Cincinnati od 16. júla do 22. júla 2007. Vyhrala ho turnajová jednotka Anna Čakvetadzeová, ktorá vo finále porazila siedmu nasadenú Akiko Morigamiovú 6:1, 6:3. Bol to jej 5 titul na okruhu WTA. Štvorhru vyhral prvý nasadený pár Matteková a Mirzová.
Dvojhry.
Nasadenie.
V zozname sú nasadené hráčky. V zátvorkách je kolo, ktorom vypadli.
Štvorhry.
Nasadenie.
V zozname sú nasadené páry. V zátvorkách je kolo, ktorom vypadli.
Kvalifikácia dvojhry.
Štyri hráčky, ktoré sa kvalifikovali:
Nasadenie.
V zozname sú nasadené hráčky. V zátvorkách je kolo, ktorom vypadli.
Madridská ulica

Madridská ulica v Košiciach leží v mestskej časti Ťahanovce v okrese Košice I. 
História.
Ulica bola naprojektovaná ako súčasť Sídliska Ťahanovce v polovici 80. rokov. Mala niesť názov "Turkménska ulica". Boli tu navrhnuté tri 12-poschodové panelové domy. Tie boli vystavané v rokoch 1992 - 1993. Ulica leží na okraji sídliska a do roku 1995 tu ani nepremávala MHD, preto tu bola dovtedy voľná takmer polovica bytov. Dopyt po nich sa zvýšil až po zriadení konečnej zastávky "Madridská". Aj napriek tomu, že sa zdá, že ulica leží na sídlisku, územne patrí pod obec Ťahanovce.
Susedné ulice.
Jazvečia, Americká trieda, Austrálska trieda
Everlong

Everlong je skladba skupiny Foo Fighters z roku 1997. Je to druhý singel z ich druhého albumu "The Colour and the Shape". K singlu vyšlo aj hudobné video, ktoré režíroval Michel Gondry.
Zoznam skladieb.
CD1:
CD2:
Americká trieda

Americká trieda "(do roku 1992 Trieda Solidarity)" leží v Košiciach v mestskej časti Sídlisko Ťahanovce v okrese Košice I. Je to hlavná tepna Sídliska Ťahanovce. Prvá časť ulice vznikla v roku 1986 a druhá (od križovatky s Európskou triedou) na prelome rokov 1987/1988.
Objekty.
Na ulici sa nachádza
Pošta.
Na ulici sídli Slovenská pošta Košice 13
Vika (rod)

Vika ("Vicia") je veľký rod asi 140 druhov kvitnúcich rastlín.
Na Slovensku rastú tieto druhy:
Jiří Lábus

Jiří Lábus (* 26. január 1950, Praha) je český herec a dabér. V roku 2016 načítal audioknihu Příběhy zvířátek (vydala Audiotéka).
Kleinwalsertal

Kleinwalsertal je údolie v Rakúsku, administratívne obec Mittelberg. Je to rakúska kvázi-enkláva, ktorá prináleží k spolkovej krajine Vorarlbersko a k okresu Bregenz.
"Základné údaje:"
15 km dlhé údolie Kleinwalsertal (Kleines Walsertal) juhozápadne od Oberstdorfu v nemeckom Bavorsku, zahŕňa obce Riezlern, Hirschegg a Mittelberg s osadou Baad. Územie síce netvorí enklávu v pravom zmysle slova, avšak v dôsledku geografickej izolovanosti. Kým politická hranica leží na severe na tzv. Walserschanz, tak prírodná hranica prebieha po horských hrebeňoch, čím virtuálne oddeľuje Kleinwalsertal od zvyšku Rakúska. Na východe a juhovýchode je územie ohraničené Lechskými Alpami, na severe a západe sa otvárajú Vorarlberské a Švábske predhorské pláňavy. Najvyšším bodom územia je Grosser Widderstein (2 536 m n. m.), ktorý leží na južnej hranici. Kleinwalsertal tvoria v podstate dve paralelne prebiehajúce údolia, Breitach (v ktorom sa nachádza ťažisko osídlenia) a Schwarzwasser (neobývaná alpská krajina). Tri spomenuté obce formujú mikroregión pomenovaný podľa najstaršieho osídlenia v údolí – Mittelberg, kde sídlia aj samosprávne orgány.
Z roku 1302 pochádza nápis na stene kostola v Mittelbergu a spomína prvých osadníkov v Breitachskom údolí. Boli nimi švajčiarski roľníci z kantónu Wallis, ktorí prišli cez alpské priesmyky z Tannbergu. Osídlili do tých čias neobývané a husto zalesnené údolie Vorarlberska, ktoré bolo súčasťou poľovných revírov švábskych šľachticov z Rettenbergu. V roku 1451 knieža Siegmund Tirolský pripojil územie k Rakúsku. V rokoch 1563 až 1806 malo územie vlastný súd. Zmluvou z 1. mája 1891 sa Kleinwalsertal stal ekonomickou enklávou Nemecka, avšak aj naďalej zostal teritoriálnou súčasťou Rakúska. Až v roku 1903 začala výstavba cestného spojenia z nemeckého Oberstdorfu. Po 2. svetovej vojne tu vzniklo vyhľadávané stredisko zimných športov.
Vladimír Menšík

Vladimír Menšík (* 9. október 1929, Ivančice – † 29. máj 1988, Brno) bol český herec a zabávač, držiteľ ocenenia národný umelec. Hral vo viac ako 120 filmoch a je mnohými považovaný za jedného z najlepších českých hercov v histórii.
Medzi jeho významné komické roly patria napr. roly vo filmoch "Limonádový Joe", "Bílá paní", či "Jak utopit doktora Mráčka, Arabela."
Vika tenkolistá

Vika tenkolistá ("Vicia tenuifolia", "Vicia cracca subsp. tenuifolia") je fialovo-modrý kvet, ktorý má charakteristicky užšie listy ako ostatné druhy. Struky má zelené, neskôr hnedo-zelené. Semená má tiež zelené, neskôr ale čierne. Má dlhé zelené a rozkonárené úponky, ktorými sa podobne ako hrach o všetko zachytáva. Často rastie v malých alebo väčších skupinách. Rastliny v skupine sa o seba navzájom zachytávajú. Vika tenkolistá rastie na lúkach, ale aj na obrábaných plochách.
Silípica (department)

Department Silípica leží o niečo západnejšie od centra provincie Santiago del Estero na severozápade Argentíny a je s rozlohou 1,189 km2 najmenším z 27 departmentov provincie.
Na severe hraničí s departmentom Hlavné mesto, na východe s departmentom San Martín, na juhu s departmentom Loreto a na západe s departmentom Choya.
Hlavné mesto departmentu Silípica je Árraga. Má 903 obyvateľov (2001, INDEC) a leží 30 km od hlavného mesta provincie Santiago del Estero.
Obce.
Department Silípica je rozdelený do nasledujúcich administratívnych jednotiek (Comisiones Municipales):
Okrem týchto existujú ešte nasledujúce osady:
Dejiny.
Osada Silípica ležala za koloniálnych čias na obchodnej ceste z Potosí do Buenos Aires a bola jednou z mnohých poštových a odpočinkových staníc na tejto ceste.
Chris Barrie

Chris Barrie (* 28. marec 1960, Hannover, Nemecko) je britský herec a zabávač, známy z účinkovania v komediálnom sitcome Červený trpaslík a v sitcome The Brittas Empire.
Životopis.
Chris Barrie, celým menom Christopher Jonathan Brown sa narodil v Hannoveri v Nemecku. Študoval na Methodist College Belfast v Severnom Írsku. Po tom ako nedokončil školu Brighton Polytechnic začal so svojou hereckou kariérou v televíznej show Davida Essexa. Prelom v jeho kariére nastal v roku 1988, keď sa začal vysielať sci-fi sitcom Červený trpaslík. Barrie vystupoval ako jedna z hlavných postáv, hologram Arnold Rimmer. Od roku 1991 do roku 1997 účinkoval ako Gordon Brittas v seriáli BBC1 The Britass Empire. Hral aj v dvoch filmoch zo série .
Jason Spezza

Jason Spezza (* 13. jún 1983, Mississauga, Ontário, Kanada) je bývalý kanadský hokejista, ktorý odohral 19 sezón v NHL. Po začatí svojej hlavnej juniorskej kariéry v ranom veku 15 rokov v Ontario Hockey League (OHL) bol draftovaný z druhého miesta v roku 2001. 
Spezza reprezentoval Kanadu na Majstrovstvách sveta do 20 rokov, už ako šestnásťročný a aj na MS 2008, kde získal striebornú medailu. Striebro získal aj na MS 2009 vo Švajčiarsku a na MS 2015 v Česku získal zlatú medailu.
Sherbrooke

Sherbrooke môže byť:
Karosa B 731

Karosa B 731 je model mestského autobusu, ktorý vyrábala československá (po roku 1993 česká) spoločnosť Karosa Vysoké Mýto v rokoch 1981 – 1996. Je to nástupca autobusu Karosa ŠM 11, ktorého výroba bola ukončená roku 1981.
Čampa (Vietnam)

Čampa alebo Čampapura bol stredoveký štát Čamov, národa príbuzného Malajcom, existujúci od roku 192 do roku 1697 v dnešnom strednom Vietname. V 5. až 16. storočí bol štát formálne závislý od Číny.
Základom hospodárstva bolo poľnohospodárstvo, remeslá a obchod. Architektúra a umenie vychádza z juhoindických tradícií, najstaršie písomné pamiatky pochádzajú z 5. storočia. Od 11. storočia dochádza v dôsledku vojen s Dai Vietom k zmenšovaniu územia. Hlavnú časť Čampy dobyli Vietnamci v roku 1471. Čampa úplne zanikla v roku 1697, potom existovalo už len niekoľko čamských drobných kniežatstiev.
Karosa B 741

Karosa B 741 je mestský model autobusu od československej (po roku 1993 českej) spoločnosti Karosa vyrábaný v rokoch 1991 až 1997. Na Slovensku postupne nahrádzali vyraďované Ikarusy 280.
Zaujímavosti.
2. apríla 2022 sa v Bratislave s týmito autobusmi uskutočnila „Rozlúčková jazda“, ktorá sa začala o 10:30 hod. na Hlavnej stanici a skončila o 13:30 hod. na Letisku. Autobusy počas svojej jazdy zastavovali na viacerých zastávkach, počas ktorých bolo možné si tieto autobusy odfotografovať.
Zoznam zastávok:
Hrebienok

Hrebienok je turistické stredisko nachádzajúce sa nad Starým Smokovcom na úpätí Slavkovského štítu v nadmorskej výške 
Dejiny.
Vznik Hrebienka ako turistického centra súvisí s rozvojom turizmu vo Vysokých Tatrách v druhej polovici 19. storočia. Starý Smokovec, ktorému bol v tom čase udelený štatút kúpeľného mesta priťahoval turistov, ktorí si toto miesto obľúbili.
Počiatky výstavby na Hrebienku sa viažu na stavbu Bilíkovej chaty, ktorá stála na jeho severovýchodnom úbočí. V roku 1894 bola vybudovaná popri turistickom chodníku cesta s tvrdým povrchom. Pozemná lanová dráha zo Starého Smokovca vybudovaná v roku 1908 podnietila výstavbu hotela Hrebienok v roku 1928.
S výstavbou cvičných lúk a zjazdoviek pri hoteli sa začalo v roku 1930. V roku 1956 bol na slalomovej lúke vybudovaný 750 m dlhý lyžiarsky vlek na Slavkovskú vyhliadku a v roku 1968 rozhodcovské veže. K elektrickému osvetleniu sánkarskej dráhy došlo v roku 1959.
Súčasnosť.
V súčasnosti slúži Hrebienok ako významné lyžiarske a turistické stredisko. Je východiskovým bodom do Malej Studenej doliny a Veľkej Studenej doliny, ako aj na Slavkovský štít. V lokalite sa nachádza slalomová lyžiarska zjazdovka, ktorá ďalej ako klasická zjazdovka pokračuje do Starého Smokovca. Po jej obidvoch stranách sa nachádzajú dva súmerné 750 m lyžiarske vleky. Južne od hotela sa nachádzajú štyri menšie lyžiarske vleky. Ubytovanie poskytuje hotel Hrebienok a neďaleká Bilíkova chata.
Prístup.
Najpohodlnejší prístup poskytuje asfaltová cesta zo Starého Smokovca, pozdĺž ktorej vedie pozemná lanovka.
Turistické chodníky:
Cez Hrebienok vedie od dolnej stanice lanovky bezbariérový turistický chodník, vhodný pre ľudí so zníženou mobilitou a imobilných. Má dĺžku 4,2 km, končí pri Rainerovej chate a jeho povrch tvorí zhutnený štrk. Vzhľadom na značné prevýšenie sa vozíčkarom odporúča sprievod. Pohodlnejšie je však pre imobilných využitie pozemnej dráhy.
East London Line

East London Line bola jedna z liniek Londýnskeho metra, dnes je súčasťou London Overground. Na mapách je vyznačená oranžovou farbou. Kvôli rekonštrukcii bola uzavretá od 22. decembra 2007 do roku 2010. Rekonštrukcia rozšírila trať a linka sa pod názvom East London Railway stala súčasťou London Overground.
Trasa.
Poznámka: Za názvom stanice sa nachádza jej prípadný pôvodný názov alebo názvy, dátum jej otvorenia, prípadne aj dátum jej uzavretia.
"V poradí zo severu na juh"
Kreoli

Kreol (špan. criollo (pôvodne creollo), port. crioulo, fr. créole) sa v slovenčine najčastejšie chápe ako:
Slovo má ale pri bližšom pohľade viacero významov, a to najmä:
Medan

Medan je hlavné mesto provincie Severná Sumatra v Indonézii. Počet obyvateľov je 2 392 922 (údaj z roku 2003). Rozloha mesta je 265,10 km², Medan je tretím najväčším mestom v Indonézií.
Juan Vicente Gómez

Juan Vicente Gómez (* 24. júl 1857 - † 17. december 1935) venezuelský politik, prezident a vojenský generál. 
Čistokrvný Indián z And. V roku 1899 vstúpil do armády a v roku 1908 sa presadil ako veliteľ. S pomocou armády sa v roku 1908 stal prezidentom; 27 rokov vládol ako absolútny diktátor. Vďaka rope priviedol do krajiny zahraničné investície, podporoval verejné práce (hlavne pri stavbe železníc). Vo svojej dobe považovaný za najbohatšieho muža Latinskej Ameriky.
Jean Borotra

Jean Robert Borotra (* 13. august 1898, Biarritz, Francúzsko – 17. jún 1994, Arbonne) bol francúzsky tenista. Medzi jeho najväčšie úspechy v tenise patrí 5 titulov v dvojhre z grandslamových turnajov Australian Championships ([1928]), French Championships (1924, 1931) a Wimbledon (1924, 1926), zisk titulov v štvorhre z grandslamových turnajov Australian Championships (1928), French Championships (1925, 1928, 1929, 1934, 1936 v mužskej, 1927, 1934 v zmiešanej), Wimbledon (1925, 1932, 1933 v mužskej, 1925 v zmiešanej) a U.S. Championships (1926 v zmiešanej). V roku 1924 na olympijských hrách v Paríži získal bronz v mužskej štvorhre.
V roku 1976 bol zapísaný do Medzinárodnej tenisovej siene slávy.
Kariéra a život.
Spolu s Henri Cochetom, Jacquesom Brugnonom a Reném Lacoste patril k takzvaným "Štyrom mušketierom", štyrom francúzskym tenistom, ktorí patrili medzi najlepších tenistov sveta v 20. a 30. rokoch 20. storočia.
Francúzsko reprezentoval aj v Davisovom pohári, odohral celkovo 54 zápasov, z toho 31 v dvojhre (19 výhier, 12 prehier) a 23 v štvorhre (17 výhier, 6 prehier).
Boží zápasník

Boží zápasník (orig. "Nacho Libre") je americká komédia z roku 2006. Bola voľne založená na príbehu mexického kňaza Fraya Tormentu. Hlavnú úlohu chudobného Mexičana Nacha Libreho zahral Jack Black. Nacho sa pre finačnú pomoc prihlási na turnaj vo wrestlingu.
Režisérom filmu je Jared Hess. Film vyšiel na DVD 24. októbra 2006.
Greenock

Greenock (po gaelsky: "Grianaig") je mesto, ktoré sa nachádza na západe Škótska. Podľa údajov z roku 2001 má 45 467 obyvateľov. Sídli tu futbalový klub Greenock Morton FC, ktorý hrá v súčasnosti v druhej najvyššej škótskej súťaži. Najznámejšou osobnosťou pochádzajúcou z Greenocku je vynálezca James Watt.
Úzus

Úzus (lat. zvyk / používanie) môže byť:
Comines-Warneton

Comines-Warneton (po franc.; po hol. Komen-Waasten) je subnárodná enkláva v Belgicku, pri štátnej hranici s Francúzskom.
"Základné údaje:"
Belgické územie je súčasťou provincie Hennegavsko (Hainaut/Henegouwen), ktorá je súčasťou frankofónneho regiónu Valónsko. Na jeho území sa nachádza 6 obcí: Comines (Komen), Warneton (Waasten), Bas-Warneton (Neer-Waasten), Le Bizet, Ploegsteert a Houthem. Ako región vznikol 1. januára 1977 a je jednou z dvoch častí dištriktu Mouscron.
Názov „Comines“ a flámsky ekvivalent „Komen“ má pravdepodobne keltský pôvod. Až do začiatku 18. storočia existovalo jedno mesto rozprestierajúce sa na oboch brehoch rieky Lys. V dôsledku Utrechtskej zmluvy z roku 1713 boli dolnorakúske územia odtrhnuté od územia Francúzska, čím bolo mesto rozdelené. Určité obdobie fungoval, aj napriek hranici rozdeľujúcej mesto, jeden mestský úrad, nazývaný échevinat. Od tých čias rieka Lys zostala hranicou medzi Belgickom a Francúzskom, aj keď po podpísaní Schengenskej dohody sa režim na hranici zmiernil.
Comines-Warneton je francúzsky hovoriacim územím v rámci Flámska, kde oficiálnym jazykom je flámčina (t. j. holandčina). Jazykovým zákonom z roku 1963 bolo územie administratívne pričlenené k francúzsky hovoriacej provincii Hennegavsko, spoločne s mestom Mouscron. V 60. rokoch 20. storočia sa flámski aktivisti snažili o zakázanie francúzštiny ako úradného jazyka na tomto území. V roku 1988 územie získalo špeciálny jazykový status. Názvy ulíc a inštitúcií sú dvojjazyčné (francúzske aj flámske).
Voeren

Voeren (po flám.; po franc. Fourons) je subnárodná enkláva v Belgicku, pri štátnej hranici s Holandskom.
"Základné údaje:"
Územie je súčasťou belgickej provincie Limbursko, tvorí najvýchodnejšiu zo 44 častí provincie. Nachádza sa tu 6 obcí: 's-Gravenvoeren (Fouron-le-Comte), Sint-Pieters-Voeren (Fouron-Saint-Pierre), Sint-Martens-Voeren (Fouron-Saint-Martin), Moelingen (Mouland), Remersdaal (Remersdael) a Teuven. Voeren je flámska exkláva vklinená medzi valónsku provinciu Lutyšsko a Holandsko. Pred uplatnením jazykového zákona bola súčasťou provincie Lutyšsko (Liège), avšak výmenou za územie Comines-Warneton (pripojené k valónskej provincii Hennegavsko) bola pripojená k provincii Limbursko.
Väčšina obyvateľov územia hovorí dialektom podobným limburskému dialektu, ktorý má blízko k holandčine. Voeren je ekonomicky závislý od provincie Lutyšsko. Cenzus z roku 1932 ukázal, že väčšina obyvateľov používa holandčinu. Výsledkom bola zmena administratívnych hraníc, čo podnietilo jazykový spor. Sčítanie v roku 1947 ukázalo, že prevahu získalo francúzsky hovoriace obyvateľstvo. Tento fakt viedol k rozhodnutiu, aby sa Voeren stal bilingválnym územím (podobne ako Brusel) s francúzštinou ako dominantným jazykom. V roku 1962 Belgicko vypracovalo nový jazykový zákon. Podľa údajov miestnej samosprávy malo územie prevahu flámsky hovoriaceho obyvateľstva, čo podmienilo rozhodnutie, aby sa Voeren stal súčasťou provincie Limbursko a regiónu Flámsko (od 1. septembra 1963). V roku 1977 bolo šesť obcí zlúčených a vytvorené územie v súčasnej podobe so spoločným obecným úradom. V rokoch 1977, 1988, 1995 došlo k viacerým incidentom, ktorých spoločným menovateľom boli jazykové nezhody. Tie pretrvávajú dodnes.
Kvázi-enkláva

Kvázi-enkláva je definovaná ako územie, ktoré síce nie je oddelené od materského územia štátu, technicky je však dostupné len cez územie iného štátu. Kvázi-enklávy sú podobné klasickým enklávam v niektorých charakteristikách a problémoch, s ktorými sa ich obyvatelia stretávajú. Tieto entity nazýva Rolf Palmberg „pene-enklávami“ (Palmberg, 2003) a Jan Krogh „praktickými enklávami“ (Krogh, 2002). 
Tieto územia je možné nájsť predovšetkým v horských oblastiach a v iných regiónoch, ktoré sú neprístupné. Alpy sú miestom výskytu niekoľkých zaujímavých prípadov, napr. Jungholz a Kleinwalsertal, ktoré patria Rakúsku. Samnaun je príkladom historickej kvázi-enklávy, nakoľko v nedávnej minulosti došlo k výstavbe dopravného spojenia so zvyškom Švajčiarska (dovtedy bol prístup možný len cez územie Rakúska). V Pyrenejách sa nachádza španielska kvázi-enkláva Os de Civis, v oblasti Škandinávskych vrchov leží nórske územie Sørdalen (dostupné len cez územie Švédska). Mimo horských oblastí sú kvázi-enklávami aj časť County Monaghan v Írsku, časť územia mesta Tornio vo Fínsku, či mesta Haparanda vo Švédsku.
Moja matka hus

Moja matka hus ("Ma Mère l'Oye") je dielo francúzskeho skladateľa Maurica Ravela.
Vznik.
Skladba prešla vývojom, s akým sa u Ravela možno stretnúť často. Dielo bolo pôvodne určené pre štvorručnú hru na klavíri. Skladateľ ho napísal pre dve deti priateľov Godebských a tomu prispôsobil i jeho technickú náročnosť. Dielo tvorí päť skladbičiek zložených na základe rozprávok spisovateľov Charlesa Perraulta, Madame d'Aulnoy a Madame Leprince de Beaumont. Nebolo to jedinýkrát počas Ravelovej tvorby, čo sa skladateľ, fascinovaný detským svetom, ponoril do ríše rozprávok. Sám Ravel bol koniec koncov celý život ako dieťa, žijúci vo svojom svete fantázie. Premiéra pôvodnej verzie sa uskutočnila v roku 1910 v Paríži. Na klavíri štvorručne hrali Jeanne Leleu a Genevieve Durony, ktorí nemali ešte ani 10 rokov. Dielo malo taký úspech, že Ravelov vydavateľ Durond prejavil záujem o orchestrálnu verziu. Ravel súhlasil a keďže sa stretol i so záujmom o choreografické stvárnenie, skomponoval balet. Ten v porovnaní s klavírnou verziou obsahuje navyše jednu rozprávku, prelúdium a interludiá. Premiéra sa uskutočnila v roku 1912 v Theátre des Arts v Paríži v choreografii Jeanne Hugart. Zároveň skladateľ vytvoril orchestrálnu suitu, ktorá má rovnako ako klavírna verzia päť častí.
Časti.
V porovnaní s klavírnou verziou umožnila orchestrálna suita skladateľovi, vďaka jeho jedinečnému inštrumentačnému majstrovstvu, vyjadriť svet rozprávok v širších výrazových možnostiach. Prvá časť, "Pavana Šípkovej Ruženky" začína melancholickým a prostým flautovým sólom, ktoré vykresľuje atmosféru rozprávky. Ďalšia časť "Palček", čerpá námet z anglickej ľudovej rozprávky a posobí podobne ako prvá časť trochu smutne. Ravel tu využil zaujímavú hru rytmu. Časť začína v 2/2 takte. S každým ďalším taktom pribudá jedna štvťová nota, takže piaty takt je písaný už v 5/4 takte. V tomto takte aj v pianissime začína téma. V strednej časti počuť vysoké hvizdy flauty napodobujúce spev vtákov, utešujúcich Palčeka. Nasleduje "Laideronnette, kráľovná pagod". Úvod využíva témy častí, ktoré už odzneli, a až potom nastupuje vlastný rozmarný melodický motív. V strednej časti zaznie vážna, exoticky pôsobiaca hudba, ktorá vykresľuje príchod kráľovnej z Východu. Štvrtá časť, "Rozhovor Krásky a Zvieraťa" čerpá so široko známeho príbehu. Krásku znázorňuje v úvode klarinet so svojím nežným sólom, naopak Zviera vykresľujú v basovej polohe fagot a sláčiky. Oba motívy neskôr splývajú a príbeh so šťastným koncom uzatvárajú husle vo vysokej polohe s jemným sprievodom harfy. Posledná časť "Čarovná záhrada" zakončuje dielo. V jej úvode je podmanivo vykreslená magická atmosféra rozprávkového sveta. Nasleduju dva archaicky znejúce melodické motívy. V závere časti prichádza nadchýnajúce vyvrcholenie celej skladby. Orchester zosiluje až do fortissima, a s úžasnou zvukovou farebnosťou oslavuje hodnoty rozprávok a víťazstvo dobra.
Dielo patrí k najobľúbenejším Ravelovým skladbám. Balet určený predovšetkým pre deti sa uvádza zriedkavo, v podobe orchestrálnej suity sa však dielo objavuje na koncertoch pomerne často. Verzia pre štvorručný klavír je obľúbeným dielom na hudobných školách.
Geografia rozvoja

Geografia rozvoja je časť humánnej geografie zaoberajúca sa geografiou v súvislosti s ekonomickým (najmä regionálnym) rozvojom, štrukturálnymi zmenami v jednotlivom regióne. Úzko súvisí s hospodárskou geografiou. Zaoberá sa najmä rozdelením zdrojov, spotrebou, demografiou, kvalitou pôdy, topografiou, podnebím a prírodným katastrofami.
Vika

Vika môže byť:
Přerov nad Labem

Přerov nad Labem je česká obec v Stredočeskom kraji na rieke Labe, východne od Čelákovic. Má vyše 1100 obyvateľov a rozlohu .
Čampa

Čampa môže byť:
Ján Václav Vratislav z Mitrovíc

Ján Václav Vratislav z Mitrovíc (* asi 1670† 21. december 1712, Viedeň) bol český politik a diplomat.
Životopis.
Pochádzal z českej šľachtickej rodiny.&lt;br&gt; 
Za podpory svojho strýka grófa Kinského sa stal v roku 1695 členom rakúskej dvornej kancelárie. Na začiatku 18. storočia pracoval ako diplomat v Londýne a Haagu, kde spolupracoval na vytvorení protifrancúzskej aliancie. 7. septembra 1701 podpísal Haagsku zmluvu potom čo si ešte pred vyjednávaniami ako realista uvedomil, že Rakúsko nemôže dostať celé španielske dedičstvo. V tomto čase sa stal spoločníkom, radcom a priateľom vojvodu Eugena Savojského, ktorý s ním svoje zámery konzultoval. Podporil Eugena pred bitkou pri Höchstädte tým, že presvedčil anglického vojvodu Johna Churchilla k tomu, aby tiahol do južného Nemecka a aktívne pomáhal pri koordinácii činnosti oboch armád. Po dobytí Bavorska sa nestal miestodržiteľom, ako to Eugen navrhoval, ale stal sa ním na dvore obľúbený gróf Löwenstein.
Keď cisár Leopold I. v roku 1705 zomrel bol Vratislav jeho nástupcom Jozefom I. vymenovaný za českého kancelára a cisárskeho radcu pre zahraničnú politiku. Avšak našiel v Jozefovom vychovávateľovi, plukovníkovi Teodorovi zo Salmu súpera ktorý mu, obrazne povedané, hádzal polená pod nohy. Po smrti cisára sa stal, ako minister, členom v rade regentky Eleonóry Magdalény. Prehovoril Jozefovho brata Karola k návratu z Katalánska. Karol ako cisár Karol VI. potvrdil Vratislava v jeho úradoch. 
Zomrel v 21. decembra 1712 na vodnatieľku.
Juan Felipe Ibarra (department)

Department Juan Felipe Ibarra leží na východe provincie Santiago del Estero na severozápade Argentíny a je jeden z 27 departmentov provincie.
Na severe hraničí s departmentmi Figueroa a Moreno, na východe s provinciami Chaco a Santa Fe, na juhu s departmentom General Taboada a na západe s departmentom Sarmiento.
Hlavné mesto departmentu Juan Felipe Ibarra je Suncho Corral.
Viedenská ulica

Viedenská ulica je pomenovaná podľa hlavného mesta Rakúska, leží v Košiciach v mestskej časti Sídlisko Ťahanovce v okrese Košice I. Podľa pôvodných plánov z čias komplexnej bytovej výstavby mala mať ulica názov: Lotyšská. Ulica vznikla v roku 1993. Ulica je rozdelená do dvoch častí: tzv. párnej a nepárnej.
Európska trieda

Európska trieda "(do roku 1992 Trieda Družby)" leží v Košiciach na Sídlisku Ťahanovce v okrese Košice I. Prechádzajú tadiaľ linky MHD: 10, 18, 27, 36, 51, 54 a RA5. Ulica vznikla na prelome rokov 1986 a 1987.
Loreto (department, Argentína)

Department Loreto leží na juhozápade provincie Santiago del Estero na severozápade Argentíny a je jeden z 27 departmentov provincie.
Na severe hraničí s departmentmi Silípica a San Martín, na východe s departmentom Atamisqui, na juhu s departmentom Ojo de Agua a na západe s departmentom Choya.
Hlavné mesto departmentu Loreto má rovnaké meno - Loreto.
Ojo de Agua (department)

Department Ojo de Agua leží na juhu provincie Santiago del Estero na severozápade Argentíny a je jeden z 27 departmentov provincie.
Na severe hraničí s departmentmi Loreto a Atamisqui, na východe s departmentom Quebrachos, na juhu s provinciou Córdoba a na západe s departmentom Choya.
Hlavné mesto departmentu je Villa Ojo de Agua.
Vyhliadková veža (Košice)

Vyhliadková veža sa nachádza na vrchu Hradová v Košiciach. 
Parametre veže.
Veža je 21,51 metrov vysoká priestorová oceľová konštrukcia doplnená drevom, ktoré je použité ako nášľapná vrstva podlahy. Štvornohý stôl má konzolové vyloženia troch vyhliadkových terás vo výške 10,88 m, 13,6 m, 16,32 m. Vyhliadkové plošiny sú chránené drevenou ihlanovou strechou s plechovou krytinou.
Správa.
Správy športových a rekreačných zariadení mesta Košice
Hradová (vrch)

Hradová (, v rokoch 19201948 názov Hŕbek) je vrch, ktorý sa nachádza v Košiciach v mestskej časti Sever. Na vrchu sa nachádza vyhliadková veža, z ktorej je výborný výhľad takmer na všetky mestské časti mesta Košice. 
Na vrchu stál Košický hrad. Stredoveké mesto Košice vzniklo približne v polovici cesty medzi hradom a benediktínskym opátstvom, ktoré koncom 11. storočia vybudovali na území dnešnej mestskej časti Košice-Krásna. Z hradu zostali len nepatrné zvyšky základov a obvodového muriva.
Weyland-Yutani

Weyland-Yutani je fiktívna spoločnosť z kultovej filmovej ságy Votrelec. Často spomínaná ako Spoločnosť.
Slogan spoločnosti:
Weyland-Yutani - budujeme lepšie svety. 
Firma stavia a prevádzkuje ľudské kolónie mimo slnečnej sústavy. Má obrovske pole pôsobnosti, od ťažby kovov až po vývoj a výrobu zbraní. Votrelca chcela získať pre svoju divíziu výroby zbraní. V prvom filme zastupoval tajomnú spoločnosť android Ash. V druhom jej zamestnanec Carter Burke a v treťom Bishop. Bishop je osoba, o ktorej sa s istotou nevie, či bola skutočne človekom, alebo taktiež androidom. 
V štvrtom dieli ' spoločnosť už neexistuje, bola kúpená spoločnosťou Wal-Mart, v súčasnosti veľký americký diskontný reťazec. Vo filme "Votrelec vs. Predátor", ktorý nenasleduje chronologicky, je Spoločnosť známa ako Weyland Industries. Zastupuje ju Charles Bishop Weyland, ľudská predloha androida Bishopa.
Ján Sucháň

Mgr. Ján Sucháň (* 27. december 1951, Šurianky) je slovenský rímskokatolícky kňaz. 
Životopis.
Ján Sucháň sa narodil 27. decembra 1951 v obci Šurianky pri Nitre ako syn Michala Sucháňa a matky Alžbety rod. Hertelovej. Má tri sestry, od najstaršej po najmladšiu Gabrielu, Esteru a Evu. Základnú školu navštevoval v Šuriankach, následne absolvoval Strednú všeobecnovzdelávaciu školu SVŠ Eugena Gudernu (dnešné Gymnázium Golianova) v Nitre. V rokoch 1970-1975 absolvoval teologické štúdiá na Rímskokatolíckej cyrilometodskej bohosloveckej fakulte Univerzity Komenského. Pri štúdiu teológie mal problém s vysviackou, keďže sa odmietol zúčastniť na oficiálnej schôdzi pro-režimnej cirkevnej organizácie Pacem in terris. 
Kňazské svätenie prijal 10. októbra 1975 v Bratislave, primičnú svätú omšu mal 12. októbra 1975 v Šuriankach. Následne mohol ísť slúžiť na faru len do Šiah, kde sa hovorilo po maďarsky. V roku 1980 sa stal spolupracovníkom Štátnej bezpečnosti, dúfal, že tak bude môcť šíriť kresťanstvo medzi štátnou mocou. Svoje rozhodnutie spolupracovať v 80. rokoch s režimom neskôr oľutoval a ospravedlnil sa zaň. 
Je známy tým, že okrem práce kňaza sa efektívne zapája aj do spoločenského diania. Venuje sa publikačnej činnosti, píše knihy a tiež aj vystupuje na verejnosti prostredníctvom stretnutí s ľuďmi a bolo ho možné počuť napríklad vo forme kázní aj v Rádiu Twist a Slobodná Európa. Od roku 2006 sa niekoľko rokov pravidelne prihováral poslucháčom Rádia VIVA. Od októbra 2016 spolumoderuje s moderátorom Slávom Jurkom reláciu "Poďme sa rozprávať" v rádiu Vlna.
V súčasnosti (od 1. augusta 2003) pôsobí v obci Čataj v okrese Senec.
Sami Salo

Sami Salo (* 2. september 1974, Turku) je bývalý fínsky hokejový obranca, ktorý veľkú časť svojej kariéry odohral v NHL v drese Vancouver Canucks. 
Salo s hokejovou kariérou začal v klube TPS Turku, v roku 1996 si ho v 9. kole draftu vybral klub Ottawa Senators. V drese Ottawy odohral 4 sezóny, pred sezónou 2002-03 bol vymenený do klubu Vancouver Canucks. Počas lockoutu v sezóne 2004-05 hrával za švédsky klub Frölunda HC Göteborg s ktorým získal titul vo švédskej Elitserien. Po dvoch sezónach za Tampa Bay Lightning oznámil ukončenie svojej aktívnej hráčskej kariéry.
.com

.com (commercial) je generická doména najvyššej úrovne (gTLD), ktorá sa používa v internetovom systéme názvov domén. Jej názov je odvodený od „commercial“, indikujúci jej pôvodný účel ako domény pre komerčné organizácie. Prvá takáto doména bola založená v januári 1985 a patrila firme Symbolics.
Ulianovsk

Ulianovsk (starší prepis: Uľjanovsk; po rusky: "Ульяновск") je mesto v Rusku, administratívne centrum Ulianovskej oblasti. Počet obyvateľov je 613 800 (údaj z roku 2010). Bolo založené v roku 1648 ako Simbirsk (Симбирск). V 1924 bolo mesto premenované na Ulianovsk, na počesť Vladimira Iľjiča Ulianova (Lenina)
Mesto leží v Povolžskej nížine, na brehoch rieky Volgy a Svijagy.
Mesto založil v roku 1648 na príkaz cára Alexeja Michailoviča, B. M. Chitrovo ako pevnosť na ochranu východných hraníc Ruska pred nájazdmi kočovníkov. Mesto pôvodne nieslo názov "Simbirsk" resp. "Sinbirsk".
Osaka (prefektúra)

Osaka () je prefektúra v Japonsku na ostrove Honšú. Nachádza sa v regióne Kansai a hlavné mesto je Osaka.
Prefektúra má rozlohu 1 905,14 km² a k 1. júlu 2019 tu žilo 8 823 358 obyvateľov.
Geografia.
Mestá.
V prefektúre Osaka sa nachádza 33 miest:
"Príbuzné témy:" Kansai Science City
Cesare Pavese

Cesare Pavese (* 9. september 1908, Santo Stefano Belbo – † 27. august 1950, Turín) bol taliansky spisovateľ, básnik, literárny kritik a prekladateľ.
The Hives

The Hives je švédska punkrocková skupina. Vystupujú v čierno-bielych kostýmoch. Čierno-biele ladenie je jeden zo znakov vďaka ktorým sa dajú identifikovať. Skupina pochádza z mesta Fagersta.
Bitka pri Höchstädte

Bitka pri Höchstädte môže byť:
Morská geológia

Morská geológia je komplex gologických vied, ktoré sa zaoberajú geologickou stavbou morského a oceánskeho dna. Má mnoho spoločného s fyzickou oceánografiou a platňovou tektonikou. Vznik morskej geológie je spojený s plavbami oceánografickej lode HMS Challenger, ktoré sa uskutočnili v rokoch 1872 – 1876.
Štúdie morskej geológie po druhej svetovej vojne podali významné poznatky o morskom dne, jeho rozostupovaní a platňovej tektonike. Výskum najhlbších častí morského dna podporoval jednak vojenský (ponorky a prieskumné plavidlá) ako aj ekonomický sektor (ťažobné spoločnosti). Boli tak objavené oceánske priekopy a medzi nimi aj najhlbšie podmorské miesto na Zemi – Mariánska priekopa.
Morská geológia podala nové informácie o pacifickom Ohnivom kruhu, kde sa v súčasnosti skúma intenzívna seizmická činnosť, podmorský vulkanizmus a s tým spojené pre ľudí nebezpečné zemetrasenia a cunami. Dôležité sú tiež výskumy sedimentácie v šelfovej ako aj hlbokomorskej oblasti, objavenie hĺbky CCL.
Objavenie a pokračujúce štúdium stredooceánskych chrbtov a riftových systémov, spojených s podmorským vulkanizmom a hydrotermálnymi pochodmi najprv v Červenom mori a neskôr vo východnej oblasti Tichého oceánu či v strede Atlantického oceánu sa ukázali ako nanajvýš významné a v ich výskume sa pokračuje dodnes.
Espiritu Santo

Espiritu Santo (zo španielskeho "Espíritu Santo" – "Svätý Duch") je najväčší ostrov štátu Vanuatu s rozlohou . Patrí k súostroviu Nové Hebridy v Melanézii.
Mesto Luganville na juhovýchodnom pobreží ostrova je druhé najväčšie sídlo Vanuatu.
Na západe Espiritu Santo leží najvyšší vrchol Vanuatu – vysoká hora Tabwemasana.
Dejiny.
Portugalský objaviteľ v španielskych službách Pedro Fernandes de Queirós založil na severe ostrova prvú osadu v roku 1606. Queirós pomenoval celé súostrovie "Austrialia del Espíritu Santo".
Počas druhej svetovej vojny boli na ostrove veľké vojenské základne Spojených štátov amerických a ich spojencov. Pamiatkou na americkú prítomnosť na Espiritu Santo je známy raj potápačov "Million Dollar Point", kam americká armáda pri svojom odchode nahádzala svoje nepotrebné vybavenie a prebytočné zásoby. Výsledkom je podmorská "výstava" traktorov, lietadiel a miliónov fliaš limonád 7 Up a Coca-Cola.
Kjóto (prefektúra)

Kjóto () je jedna z 47 prefektúr Japonska. Je súčasťou regiónu Kansai na ostrove Honšú. Hlavné a najvýznamnejšie mesto prefektúry je Kjóto.
Prefektúra má rozlohu 4 612,19 km² a k 1. októbru 2015 mala 2 610 353 obyvateľov.